Publication: Magyar Közlöny
Issue: MK-2007-180 (Year: 2007, Number: 180)
Era: 2004-2010
Section: A KVI vezérigazgatója az 58/2005. (IV. 4.) Korm. rendelet 43. §-a alapján a pályázati eljárás eredményeként az
Paragraph Index: 961

12. az ajánlattevõ nyilatkozatát arra vonatkozóan, hogy amennyiben nyertesnek nyilvánítják, szerzõdéskötésre nem jelölhet ki mást maga helyett (12. számú formanyomtatvány). Amennyiben az ajánlattevõ ajánlatának szöveges részei, és a kitöltött formanyomtatványok tartalma között eltérés mutatkozik, úgy a kiíró a formanyomtatványokban foglaltakat tekinti irányadónak. Az ajánlati biztosítékot a kiíró a pályázati felhívás visszavonásáról szóló hirdetmény közzétételének, illetve az eljárás eredménytelensége kihirdetésének napjától számított 15 munkanapon belül visszafizeti az ajánlattevõk részére. Eredményes pályázat esetén a kiíró az ajánlati biztosítékot a nem nyertes ajánlattevõk részére az ajánlatok elbírálásának napjától számított 15 munkanapon belül fizeti vissza. A kiíró ugyancsak visszafizeti az ajánlati biztosítékot, ha a kiíró az elbírálási határidõt meghosszabbítja, melynek függvényében az ajánlati kötöttség idõtartama is meghosszabbodik, és az ajánlattevõ a határidõ meghosszabbításáról szóló értesítés kézhezvételétõl számított 7 naptári napon belül nyilatkozik, hogy ajánlati kötöttségét nem kívánja meghosszabbítani. Az ajánlati biztosíték után a kiíró költséget nem számít fel, kamatot nem fizet, kivéve, ha az ajánlati biztosíték visszafizetésére nyitva álló 15 munkanapos határidõt elmulasztja. 2007/51. szám H I V A T A L O S É R T E S Í T Õ Amennyiben az ajánlattevõ ajánlati kötöttségének ideje alatt ajánlatát visszavonja, vagy ha az adásvételi szerzõdés megkötése a nyertes pályázónak felróható, vagy érdekkörében felmerülõ más okból hiúsul meg, az ajánlati biztosítékot elveszti. Az ajánlattevõ az ajánlati biztosítékot elveszti akkor is, ha a már megkötött szerzõdés az ajánlattevõnek felróható, vagy érdekkörében felmerülõ más okból hiúsul meg. A kötelezõen vállalt ajánlati kötöttség az ajánlattételi határidõ lejártának napját követõ 90 naptári nap. Amennyiben az ajánlattevõ ajánlatát az ajánlati kötöttségének ideje alatt visszavonja, az általa befizetett ajánlati biztosítékot elveszti. A pályázati ajánlatok elbírálása, vagy a nyilvános ártárgyalás kitûzése (az ajánlatmódosításra való felhívás) az ajánlattételi határidõ lejártát követõ 30 naptári napon belül történik, mely idõtartamot a kiíró egy alkalommal, legfeljebb további 30 naptári nappal meghosszabbíthat. Ennek függvényében az ajánlati kötöttség idõtartama is 30 nappal meghosszabbodik. A kiíró a pályázati ajánlatok elbírálását követõen, a pályázati ajánlatok bontásától, vagy a nyilvános ártárgyalás lezárásától (az ajánlatmódosítás kézhezvételétõl) számított 30 naptári napon belül, vagy az elbírálási határidõ esetleges meghosszabbításának lejártát követõ 15 naptári napon belül írásban tájékoztatja az ajánlattevõket a pályázati eljárás eredményérõl. A pályázati ajánlatok elbírálása a kormányrendeletben foglaltak szerint történik. Az elbírálás során a rangsoroláskor alkalmazandó értékelési szempont a megajánlott vételár összege. Az adásvételi szerzõdés megkötésének elõfeltétele, hogy a nyertes ajánlattevõ az eredményhirdetésrõl szóló értesítés kézhezvételét követõ 8 banki napon belül, az ajánlati biztosítékon felül fennmaradó vételárhátralék (beleértve az áfát is, ha van) erejéig visszavonhatatlan fizetési garanciát nyújtson. A kiíró fizetési garanciának tekinti a feltétel nélküli bankgaranciát, a feltétel nélküli banki hitelígérvényt és a vételárhátralék ügyvédi vagy közjegyzõi letétbe helyezését. – A feltétel nélküli bankgaranciát, melynek kedvezményezettje a kiíró, a banknak a pályázati felhívásban megadott jelige feltüntetésével megjelölt ingatlan megvásárlása céljára kell kiállítania és visszavonhatatlan fizetési kötelezettséget kell vállalnia a kiíró felé a teljes vételárhátralékra vonatkozóan, az ajánlatban vállalt határidõ figyelembevételével. – A feltétel nélküli banki hitelígérvényt, melynek kedvezményezettje a kiíró, a banknak a pályázati felhívásban megadott jelige feltüntetésével megjelölt ingatlan megvásárlása céljára kell kiállítania és visszavonhatatlan fizetési kötelezettséget kell vállalnia arra, hogy a vételárként ígért összeget a bank a vevõ részére meghitelezi a teljes vételárhátralékra vonatkozóan, az ajánlatban vállalt határidõ figyelembevételével. A kiíró a fentiekben említett, vételárhátralék kifizetésének biztosítékául szolgáló iratokat magyarországi és külföldi I. osztályú bankoktól fogadja el. A kiíró a pályázat nyertesével – az errõl szóló értesítés kézhezvételének napjától számított 30 naptári napon belül, de legkésõbb az ajánlati kötöttség lejártának napjáig – az adásvételi szerzõdést megköti. A tulajdonjog ingatlan-nyilvántartásban történõ átvezetéséhez szükséges bejegyzési engedély kiadása a teljes vételárnak a Magyar Államkincstárnál vezetett HM KPÜ HM IÜ MÁK 10023002-01786536-00000000 számlán történõ megjelenését követõen haladéktalanul, de legkésõbb 15 naptári napon belül történik. A kiíró fenntartja jogát, hogy – a nyertes pályázó visszalépése esetén a pályázat soron következõ helyezettjével szerzõdést kössön, – a pályázati eljárást eredménytelennek nyilvánítsa, – az elbírálási határidõn belül a kormányrendelet 42. § (2) bekezdése alapján – minden érvényes ajánlatot benyújtott résztvevõ meghívása mellett – nyilvános ártárgyalást tartson, vagy egyetlen ajánlattevõ esetén felhívja az ajánlattevõt ajánlata módosítására, – pályázati felhívását az ajánlattételi határidõ elõtt visszavonja, melyrõl a pályázati felhívás közlésével megegyezõ helyeken az ajánlattételi határidõ lejárta elõtt hirdetményt tesz közzé. Ebben az esetben a kiíró a pályázati dokumentáció ellenértékét a felhívás visszavonásának a Hivatalos Értesítõjében történõ megjelentetését követõ 10 munkanapon belül, a dokumentáció visszaadása ellenében visszafizeti. A pályázatot követõ nyilvános ártárgyalás során az ajánlattevõk ajánlataikat módosíthatják, azzal, hogy a korábban megajánlott vételár nem csökkenthetõ, és a módosított ajánlatnak is meg kell felelnie a pályázati felhívásban meghatározott valamennyi feltételnek. Érvényes a pályázati ajánlat, ha: – azt a pályázati felhívásban meghatározott, illetve szabályszerûen meghosszabbított ajánlattételi határidõben nyújtották be, – az ajánlattevõ az ajánlati biztosítékot az elõírásoknak megfelelõen bocsátotta rendelkezésre, H I V A T A L O S É R T E S Í T Õ 2007/51. szám – az ajánlattevõ a pályázati ajánlatot és valamennyi formanyomtatványt szabályszerûen aláírta (gazdasági társaság esetén cégszerû aláírás), – a részvételi feltételekben meghatározottaknak maradéktalanul eleget tesz, ennek keretében a kiíró által a pályázati dokumentáció részeként rendelkezésre bocsátott formanyomtatványokat a pályázati ajánlat beadásával egyidejûleg további feltételek támasztása nélkül – kitöltve, elfogadólag aláírva benyújtja, – olyan ajánlattevõ nyújtotta be, akinek nincs a kiíróval szembeni tartozása, korábbi fizetési kötelezettségét teljesítette, – az megfelel a pályázati felhívásban meghatározott összes feltételnek. Hiánypótlásra kizárólag a pályázat beadási határidejétõl számított 15 naptári napon belül van lehetõség a „részvétel feltételei” cím alatt az 5. és 7. pontokban szereplõ adatok, nyilatkozatok, illetve igazolások vonatkozásában. A hiánypótlást ajánlattevõ a kiíró kérésére, vagy önként is megteheti. Amennyiben az ajánlattevõ önként kíván élni a hiánypótlás lehetõségével, ezt pályázati ajánlatában közölnie kell. A kiírónak hiánypótlási felhívását legkésõbb a pályázat beadási határidejétõl számított 10 naptári napon belül közölnie kell az érintettel postai úton, illetõleg telefax útján. Ugyanazon dokumentumra vonatkozóan nincs lehetõség ismételt hiánypótlásra. Érvénytelen a pályázati ajánlat, ha az érvényességi feltételek bármelyikének részben vagy egészben nem felel meg. Ha az ajánlattevõ, vagy az érdekkörébe tartozó más személy a pályázat titkosságát megsérti, a kiíró az ajánlatát érvénytelennek nyilvánítja. A pályázat eredménye a kormányrendelet 46. § (1) bekezdése szerint a pályázati felhívással azonos módon kerül közzétételre, valamint a döntésrõl minden ajánlattevõ írásban értesítést kap. A pályázattal kapcsolatban további felvilágosítást ad az MFB Invest Zrt. székhelyén Koczor Eszter [telefon: +36 (1) 452-5700; +36 (1) 452-5774]. AZ ÁLLAMI SZÁMVEVÕSZÉK VIZSGÁLATAI Összefoglaló a helyi önkormányzatok és a helyi kisebbségi önkormányzatok központi költségvetési kapcsolatokból származó forrásai igénybevétele és elszámolása felülvizsgálati tevékenységének ellenõrzésérõl (0738) Az Áht. elõírásai közé a 2001. évi módosítása során iktatták be az önkormányzatok központi költségvetési kapcsolataiból származó forrásai igénybevétele és elszámolása Kincstár általi felülvizsgálati tevékenységét, 2002. január 1-jei hatállyal. A Kincstár területi szervei, az igazgatóságok által ellátott felülvizsgálati tevékenység adott évre vonatkozóan magában foglalta az önkormányzatok és a többcélú kistérségi társulások központi költségvetési kapcsolataiból származó – állami hozzájárulások és támogatások igényléseinek, pályázatainak, – a megelõzõ évi központi költségvetési kapcsolatokból származó források elszámolása szabályszerûségének, valamint – a következõ évi költségvetés elkészítéséhez a mutatószám-felmérés felülvizsgálatát. Az önkormányzatok a központi költségvetésben tervezett támogatási elõirányzatokból az igazgatóságokhoz benyújtott igénylés és pályázat útján részesednek. A benyújtott támogatási igényléseket, pályázatokat az igazgatóságoknak szabályszerûségi szempontból meg kell vizsgálni. Az önkormányzatok az igényelt és a pályázatokon elnyert támogatások felhasználásáról az éves költségvetési beszámolás keretében adnak számot. Az év végi elszámolások szabályszerûségét az igazgatóságok a tárgyévet követõ év végéig felülvizsgálják. A felülvizsgálat eredményeként az igazgatóságoknak – az Áht.-ban meghatározott eljárás alkalmazásával, és az ott rögzített követelmények teljesítésével – módja volt az állami hozzájárulások, támogatások jogtalan igénybevételének megakadályozására, illetve a nem szabályszerû év végi elszámolások kiszûrésére. A Kincstár 2006. évi felülvizsgálati tevékenysége az önkormányzatoknak a központi költségvetési kapcsolatokból származó 2005. évi 1321,3 milliárd Ft állami támogatás és átengedett személyi jövedelemadó elszámolására, a 2006. évi 1289,3 milliárd Ft állami támogatás és átengedett személyijövedelemadó-elõirányzat igénylésére, valamint a 2007. évi költségvetési tervezéssel összefüggõ mutatószám felmérésére irányult. A felülvizsgálatot – melynek elvégzéséhez többletlétszámot nem kaptak – az igazgatóságokon a dolgozók egyéb munkájuk mellett a 2002. évtõl látják el. A feladatot végrehajtó államháztartási irodák létszáma a helyi lehetõségek függvényében alakult ki, de a rendelkezésre álló létszámmal a felülvizsgálat elvégzése a jogszabályokban meghatározott azo- 2007/51. szám H I V A T A L O S É R T E S Í T Õ nos pályázatbeadási határidõk, esetenként a végrehajtására rendelkezésre álló rövid határidõ, illetve a normatív állami hozzájárulások és normatív kötött felhasználású támogatási jogcímeknél a felülvizsgálati tevékenység összetettsége miatt csak túlmunkával volt lehetséges. Az igazgatóságok és az önkormányzatok közötti kapcsolattartásban, a támogatások igénybevétele és év végi elszámolása felülvizsgálatának elvégzése során még nem használták ki az elektronikus közigazgatás által nyújtott lehetõségeket. A felülvizsgálat Áht.-ban történt elõírását követõen az igazgatóságok fokozatosan alakították ki és fejlesztették a rendelkezésre álló iratok, dokumentumok és a saját nyilvántartások alkotta olyan adatállományt, amely szükséges az elõzetes felülvizsgálat elvégzéséhez. Az igazgatóságok önállóan és elkülönülten alakították, formálták a felülvizsgálatot segítõ adatállományukat, mivel a Kincstár szintjén egységes, rendszerbe foglalt és közvetlen elérést biztosító felülvizsgálati adatbázist nem hoztak létre. Az elõzetes felülvizsgálat során az igényjogosultság megítélése kiemelten fontos ellenõrzési feladat volt, és ennek ellenõrzésére alkalmasak voltak a rendelkezésre álló iratok, nyilvántartások. Az igénybevétel mértékének elõzetes felülvizsgálata az egyes jogcímek esetében a maximálisan figyelembe vehetõ mutatószám, valamint a jelentõs mérvû változások megalapozottságának ellenõrzését célozta, amelynek megítélésére korlátozott mértékben voltak alkalmasak az igazgatóságokon rendelkezésre álló iratok, nyilvántartások. Az igazgatóságok az önkormányzatok és a többcélú kistérségi társulások 2006. évi igényléseinek elõzetes felülvizsgálata során átlagosan az esetek 53%-ában, azaz minden második igénylésnél, lemondásnál, pályázatnál állapítottak meg eltéréseket, hibákat és hiányosságokat. Az eltérések, hiányosságok a legnagyobb gyakorisággal az állami hozzájárulások, támogatások új, illetve az évente változó tartalmú jogcímeinél fordultak elõ. A 2006. évi állami hozzájárulások és támogatások elõzetes felülvizsgálata kapcsán az igazgatóságok 6293 darab írásbeli felhívást bocsátottak ki. Az igazgatóságok az elõzetes felülvizsgálat során feltárt eltérések, hibás esetek, hiányosságok 45,4%-ára küldtek írásbeli felhívást az érintett önkormányzatok, többcélú kistérségi társulások részére. A kibocsátott írásbeli felhívások száma összefüggött a felülvizsgálatra rendelkezésre álló idõtartammal. A 2007. évi központi költségvetés tervezéséhez a normatív állami hozzájárulások, a normatív kötött felhasználású támogatások mutatószám-felmérésének felülvizsgálatára rendelkezésre álló idõtartam nem tette lehetõvé az Áht.-ban foglalt eljárási rend betartását, az írásbeli felhívások kibocsátását. Az önkormányzatok központi költségvetési kapcsolataiból származó forrásai igénybevételének elõzetes felülvizsgálati tevékenysége eredményes volt, mert megakadályozta az állami hozzájárulások, támogatások jogtalan igénybevételét, ennek érdekében az igazgatóságok – az állami hozzájárulásoknál, támogatásoknál elvégezték a jogtalan igénybevétel kiszûrésére irányuló felülvizsgálatot, – a felülvizsgálatot az állami támogatás, hozzájárulás jogtalan igénybevételének megakadályozására alkalmas módszerrel hajtották végre, – a felülvizsgálat belsõ kontrolljai biztosították a tevékenység megfelelõ elvégzését, – megállapításaik realizálását a jogszabályi elõírások betartásával hajtották végre. Az önkormányzatok központi költségvetési kapcsolataiból származó forrásai igénybevételének utólagos felülvizsgálati tevékenysége csak részben volt eredményes, mert – az igazgatóságok a felülvizsgálatot az Áht. elõírásának megfelelõen, a rendelkezésre álló adatok, dokumentumok és logikai összefüggések alapján vizsgálható valamennyi jogcímre elvégezték, – az Áht. elõírása szerinti módszer alkalmazásával megtalálható hibákat, jogosulatlan támogatás-igénybevételeket a belsõ kontroll biztosítása mellett feltárták, – a megállapításaik realizálását a jogszabályi keretek között hajtották végre, azonban a felülvizsgálat jogszabályban meghatározott módszere nem biztosította a jogtalanul igénybe vett állami támogatások teljes körû feltárását. Az igazgatóságokon a támogatások utólagos felülvizsgálata nyomán feltárt jogosulatlan igénybevétel azonban – mivel vannak olyan jogcímek, amelyek vizsgálatára csak a helyszínen megtalálható dokumentumok egyeztetése nyújt lehetõséget – nem éri el a helyszíni ellenõrzés eredményességét. Ezt bizonyítja, hogy az ÁSZ-nak a 2005. évi és a 2006. évi zárszámadás keretében a normatív állami hozzájárulások elszámolásával és a normatív kötött felhasználású támogatások elszámolásával kapcsolatban végzett vizsgálata minden megyében nagyobb (összességében 18,4 százalékponttal) arányban tárt fel az elõírástól eltérõ igénybevételt, mint az igazgatóságok felülvizsgálata. A vizsgálati megállapítások alapján javasoltuk a pénzügyminiszternek, hogy kezdeményezze az Áht. kiegészítését az önkormányzatok részére biztosított költségvetési támogatások elszámolása utólagos helyszíni ellenõrzésének elõírásával, vizsgálja meg a 3. elektronikus szolgáltatási szint bevezethetõségét, valamint a helyszíni ellenõrzéshez szükséges humánerõforrás-bõvítés lehetõségét a Kincstár részére; továbbá az elõzetes felülvizsgálat azonos szempontok szerinti végrehajtása érdekében módosítsa a vonatkozó PM rendeletet. Az elkészített jelentés az interneten a www.asz.hu címen olvasható. H I V A T A L O S É R T E S Í T Õ 2007/51. szám HIVATALOS KÖZLEMÉNYEK Az Önkormányzati és Területfejlesztési Minisztérium közleményei Pályázati felhívás az Észak-alföldi Operatív Program keretében Versenyképes turisztikai termékés attrakciófejlesztés támogatására Kódszám: EAOP-2007-2.1.1. A projektek az Európai Unió támogatásával, az Európai Regionális Fejlesztési Alap társfinanszírozásával valósulnak meg. A. A támogatás célja, rendelkezésre álló forrás, eljárásrend Alapvetõ cél A pályázat alapvetõ célja korszerû infrastruktúrával és turisztikai szolgáltatásokkal rendelkezõ turisztikai attrakciók kialakítása. Jelen pályázat az alábbi négy komponenst tartalmazza: – „A” komponens: Gyógy- és termálturizmus feltételrendszerének fejlesztése – „B” komponens: Természeti és környezeti értékekre alapozott turizmus fejlesztése – „C” komponens: Kulturális és örökségturizmus infrastrukturális fejlesztése – „D” komponens: Rendezvény- és sportturizmus infrastrukturális feltételének javítása Rendelkezésre álló forrás A pályázat meghirdetésekor a támogatásra rendelkezésre álló keretösszeg 9607,02 millió forint a 2007., 2008. és

Source: https://magyarkozlony.hu/hivatalos-lapok/2965ccafe563b6e1ce07d2678fd49abfb7bcc396/dokumentumok/9160ecaefe5111c8bc0d7c56bef8a9295b15a155/letoltes